Sarment: de gener 2015
El grup Gent de Balsareny ha anunciat que farà la presentació de la seva candidatura a les eleccions municipals el proper dissabte, 31 de gener, a les 11 del matí, a la sala petita del Sindicat.
Els organitzadors anuncien que hi haurà coca i xocolata per als assistents.
Més informació al grup de Facebook de 'Gent de Balsareny'
Informa: Sarment
Publicat per CCB-Sarment a 15:00 Cap comentari:
Publicat per CCB-Sarment a 6:06 Cap comentari:
Publicat per CCB-Sarment a 7:28 Cap comentari:
El dia 22 de gener, a la Biblioteca Pere Casaldàliga, la psicòloga clínica Antònia Raich, de la Divisió de Salut Mental d’Althaia, especialitzada en addiccions, ha dirigit un interessant col·loqui sobre la forma com la societat veu i tracta les persones alcohòliques.
L’acte, organitzat per AMAR (Associació Manresana d’Alcohòlics Rehabilitats), la Biblioteca Pere Casaldàliga, l’Ajuntament de Balsareny i l’associació GADA (Grup d’Ajuda per Deixar l’Alcohol), amb el suport de l’àrea de Cultura de la Diputació de Barcelona, ha estat seguit amb interès pels assistents, entre els quals el doctor Josep Cañellas. El debat que s’ha obert ha estat instructiu i alliçonador.
Antònia Raich ha començat preguntant-se si l’alcoholisme i les addiccions en general són percebudes socialment com a malalties o com a comportaments perniciosos. Ha subratllat que les addiccions són malalties cròniques, ja que són previsibles, tractables i es poden controlar i fins i tot curar, tot i el risc d’eventuals recaigudes.
Les causes immediates que poden fer caure un pacient en l’addicció poden ser molt diverses: problemes familiars, econòmics, laborals, sentimentals… que cal tractar de forma diferent. L’addicció pot acabar causant danys psíquics greus. Tot i això, també hi pot haver un component psicològic o genètic latent, ja que molta gent és addicta a alguna cosa (el treball, els esports…) i això no ha de ser necessàriament patològic si es pot controlar i no afecta el comportament. El problema de fons seria, a més de frenar el consum de productes addictius, canviar les actituds de fons.
Socialment encara hi ha tabús que fan que es consideri de forma diferent un alcohòlic o drogoaddicte que, per exemple, un diabètic o un asmàtic, i caldria canviar aquesta percepció, fent entendre que es tracta de persones malaltes. Això no vol dir que s’hagi de compadir el malalt, però tapoc rebutjar-lo com una persona culpable de la seva malaltia; sinó donar-li la mateixa atenció que mereix qualsevol altra malaltia crònica.
Cal, en primer lloc, que el malalt reconegui la seva malaltia, sense por al «què diran»: entendre que és més important la pròpia salut que l’opinió dels altres. Després, cal que accepti de seguir un tractament, i que el segueixi, cosa que implica tenir força de voluntat per assumir un compromís seriós de canvi d’hàbits. És també molt important el suport de l’entorn familiar i del propi entorn. I per això és bàsic divulgar i fer estendre socialment la idea que les addiccions no són un vici, sinó una malaltia i que s’ha de tractar com a tal.
Foto: GADA
Etiquetes de comentaris: 2015-02, Salut, Societat
A Balsareny hem començat l’any seguint el cicle de celebracions habitual: Pastorets, Reis de l’Orient... Ara vénen els Traginers, que, per cert, han estrenat un magnífic lloc web que us recomanem de visitar: www.traginersbalsareny.cat . Tot seguit, el Carnestoltes; i, en un tres i no res, ja ens trobarem a la Festa Major.
Això, pel que fa a la societat civil. Per la seva banda, el calendari polític ens anuncia que toquen eleccions municipals. Seran el 24 de maig. En aquest butlletí ja ens fem ressò de la candidatura local d’ERC, la més matinera a anunciar-se; en els mesos que vénen veurem qui presenten els grups de CiU, PSC i l’independent Gent de Balsareny. Hi haurà algun grup més o algun de menys? Ho anirem veient d’aquí al maig. En tot cas, no cal dir la importància que tenen aquests comicis per a la gent del poble, ja que en sortiran els encarregats de gestionar les coses de la vila, les que ens afecten més directament. Per això hi dedicarem, com de costum, una atenció especial.
Les municipals, naturalment, són a tot arreu. Però el país té anunciades ja unes altres eleccions, les del Parlament de Catalunya, avançades al 27 de setembre. Unes eleccions que seran plebiscitàries després de l’acord pactat entre CDC i ERC, de concórrer-hi separats amb un full de ruta comú, obert a l’adhesió d’altres forces polítiques que ho vulguin, i que es pretén elaborar amb molta cura a fi que pugui englobar el màxim de sensibilitats. Aquest full és el factor més important de l’acord, ja que, si pot obtenir a les urnes el suport necessari, servirà per establir els passos que el Parlament haurà de seguir durant una legislatura que s’anunciaria constituent. A més, caldrà aprofundir en el disseny de moltes estructures d’estat, i defensar-les políticament, jurídicament i cívica dels torpedes de tota mena que sens dubte hi seran dirigits.
Després de l’èxit del 9N, el procés sobiranista ha viscut moments d’incertesa mentre els partits discutien llurs prioritats electorals. Finalment, s’ha imposat la raó comuna sobre els interessos partidistes, gràcies també a la força de la societat civil. Tot i així, com diu la cançó, no demanem un camí planer: el procés ha de patir entrebancs i ensurts de tota mena. D’externs, perquè ningú no ho posarà fàcil, i potser encara d’interns, perquè hi ha en joc factors molt complexos i sensibilitats ben diverses que caldrà anar llimant. Mantenir durant aquests mesos la coherència i la solidesa no serà bufar i fer ampolles; però cal comptar-hi, no posar-s’hi nerviós i confiar en el sentit comú de tothom.
També el 2015 hi ha eleccions autonòmiques a les Illes Balears, al País Valencià i a la majoria de comunitats autònomes de l’Estat espanyol; i les legislatives estatals, que tocarien al novembre, si és que el govern central no decidís anticipar-les també. Serà, per tant, un any políticament mogut, intens, interessant. Aportem-hi seny i lucidesa. I votem en consciència sempre que ens cridin a les urnes: perquè votar és la màxima expressió de democràcia. Exercim-la per molts anys.
Etiquetes de comentaris: 2015-01, Editorial
En un vespre una mica fred, el del 5 de gener, la tradicional cavalcada dels Reis de l’Orient va arribar a Balsareny, fidel al seu compromís anual amb els més menuts del poble. Precedits pel Príncep Assuan i per un carro ple de carbó per als que no havien fet prou bondat, les carrosses dels reis Melcior, Gaspar i Baltasar, amb el seu seguici de patges i músics, van desfilar pels carrers del poble fins arribar a la plaça de l’Església. Després d’adorar el Nen Jesús van pujar al balcó de l’Ajuntament a saludar els espectadors que els acompanyaven, i especialment els nens i nenes més petits, amb qui després van departir, abans de passar per les cases a distribuir les joguines que portaven.
Moltes gràcies a Ses Majestats i a tots els seus acompanyants, per fer realitat un any més aquesta màgica presència.
Publicat per CCB-Sarment a 5:55 Cap comentari:
Etiquetes de comentaris: 2015-01, Societat
Recital de poemes de Pere Casaldàliga basats en el llibre 'Encara avui respiro en català'
El proppassat divendres 21 de novembre la biblioteca va acollir el Recital de poemes de Pere Casaldàliga basats en el llibre Encara avui respiro en català, a càrrec de Xavier Marí, Josep Bover i Pere Canadell.
El concert estava basat en el disc compacte de nom homònim recitat pel propi Xavier Marí, amb músiques de Jaume Miquel i amb la col·laboració especial de Josep Bover i Francesc Capella.
A mitjans de juny, dos dels autors del disc compacte es van venir a presentar i a oferir-nos el CD a la biblioteca. En tot moment van expressar la seva admiració cap a la figura del pare Pere Casaldàliga i pel poble que el va veure néixer. Ens van explicar les seves ganes de poder fer el recital a la biblioteca; vam quedar que pel setembre ens diríem quelcom i així ho vam fer.
A 3/4 de 6 de la tarda del divendres, la majoria d’assistents ja estaven asseguts a les cadires, encuriosits i a punt per escoltar el recital.
En aquesta ocasió, Xavier Marí anava acompanyat del també rapsode Josep Bover (vestit de pastoret), i pel guitarrista Pere Canadell.
Tal com estava previst a les 18.00h va començar l’acte, en el qual van combinar poemes de Pere Casaldàliga amb altres composicions.
Tant els rapsodes com el públic van mostrar-se mútuament molta admiració i respecte, compartint una magnífica vetllada que es va acabar amb el repartiment per part dels rapsodes d’exemplars del disc compacte als assistents.
En nom del poble, des de la Biblioteca Pere Casaldàliga, donem les gràcies a en Xavier, en Josep i en Pere per compartir aquesta estona amb nosaltres tot recordant una figura de referència i admirada per tots.
Visites dels nens i nenes de primària de l’Escola Guillem de Balsareny
Durant tot el mes de novembre, els nens i nenes dels diferents cursos de primària de l’Escola Guillem de Balsareny van realitzar una visita a la biblioteca seguint el programa Exploradors de Biblioteques per tal d’aproximar els nens i nenes al món de la lectura, a passar-s’ho bé amb els llibres i animar-los a fer ús dels seus serveis, a més de formar-los en actituds, hàbits i valors per al bon ús de l’equipament.
Paral·lelament a la seva visita, el personal de la biblioteca es va traslladar a les aules de l’escola per acabar de materialitzar les activitats iniciades.
El mes de desembre d’aquest any que hem acabat hi va haver dues activitats clau a la biblioteca:
La primera anava dirigida als usuaris més petits de la biblioteca que es van inscriure i van poder realitzar el treball, que consistia a fer un Pare Noel i un ninot de neu amb pinces d’estendre roba; i li van col·locar un imant, gràcies al qual es podia penjar a la nevera o bé com a punt de llibre o per subjectar papers. En aquesta activitat hi van assistir molts nens i nenes i al final va resultar ser més difícil del que en un principi ens pensàvem.
La segona fou una xerrada sobre la Viquipèdia a càrrec de Quintí Canals, en la qual es va ensenyar de forma teòrica com redactar articles a l’enciclopèdia lliure escrita col·laborativament a Internet, mantinguda per la Fundació Wikimedia.
L’objectiu principal de la xerrada era explicar el seu funcionament i el de cercar voluntaris per realitzar una Viquimarató (acció intensiva d’edició de la Viquipèdia) a Balsareny al llarg del 2015.
Part de l’èxit d’aquesta jornada va en funció del nombre de voluntaris que redactin el dia previst. Per aquest motiu, les persones interessades a apuntar-se a aquesta marató s’hauran d’inscriure al llistat de la biblioteca.
Quan a la llista hi hagi 4 o 5 persones es podrà decidir quin dia es podrà fer; així que animeu-vos i participeu!
Per acabar, aquest any 2014, la Biblioteca Pere Casaldàliga va celebrar el seu 50è aniversari. L’Ajuntament de Balsareny ha confeccionat uns punts de llibre per celebrar aquesta efemèride.
El consistori en va repartir un a cada casa del poble; però si en voleu més, a la biblioteca en tenim. Per tant, si veniu a fer préstec, en podeu agafar més.
Foto: N.Puigivila
Publicat per CCB-Sarment a 5:33 Cap comentari:
Etiquetes de comentaris: 2015-01, Biblioteca
Publicat per CCB-Sarment a 5:27 Cap comentari:
Mitjana (1 minut) 4,7
Mitjana (min.+màx.) 6,6
Mitjana de mínimes -0,4
Mitjana de màximes 13,5
Mínima -6,9; dia 31
Màxima 19,2; dia 22
Mínima més alta 6,7; dia 15
Màxima més baixa 8,9; dia 27
Ventada més alta 85,7; dia 9
Recorregut del vent 2.022,4 km
Màxima 1.029,0; dia 22
Mínima 990,3; dia 1
Dia 03 4,1
Dia 04 2,7
Dia 14 3,4
Dia 15 7,0
Mitjana (1 minut) 14,6
Mitjana de mínimes 7,7
Mitjana de màximes 23,5
Mínima -6,9; dia 31/12
Màxima 37,6; dia 10/08
Mínima més alta 20,0; dia 13/08
Màxima més baixa 5,1; dia 13/02
Ventada més alta 85,7; dia 9/12
Recorregut del vent 34.922,4 km
Màxima 1.029,0; dia 22/12
Mínima 987,5; dia 10/02
Gener 43,5
Febrer 26,2
Març 9,1
Abril 47,7
Maig 44,8
Juny 50,5
Juliol 39,4
Agost 101,8
Setembre 179,8
Octubre 44,2
Novembre 150,8
Desembre 17,2
Total 755,0
Dies amb neu 0
Etiquetes de comentaris: 2015-01, Meteorologia